2016. gada 13. septembrī Noteikumi Nr. 605

Rīgā (prot. Nr. 45  4. §)

### Grozījumi Ministru kabineta 2016. gada 29. marta noteikumos Nr. 179 "Kārtība, kādā nosakāms naudas sods par [Konkurences likuma](http://likumi.lv/ta/id/54890-konkurences-likums) [11. panta](http://likumi.lv/ta/id/54890-konkurences-likums#p11) pirmajā daļā un [13. pantā](http://likumi.lv/ta/id/54890-konkurences-likums#p13) un [Negodīgas mazumtirdzniecības prakses aizlieguma likuma](http://likumi.lv/ta/id/274415-negodigas-mazumtirdzniecibas-prakses-aizlieguma-likums) [5.](http://likumi.lv/ta/id/274415-negodigas-mazumtirdzniecibas-prakses-aizlieguma-likums#p5), [6.](http://likumi.lv/ta/id/274415-negodigas-mazumtirdzniecibas-prakses-aizlieguma-likums#p6), [7.](http://likumi.lv/ta/id/274415-negodigas-mazumtirdzniecibas-prakses-aizlieguma-likums#p7) un [8. pantā](http://likumi.lv/ta/id/274415-negodigas-mazumtirdzniecibas-prakses-aizlieguma-likums#p8) paredzētajiem pārkāpumiem"

 Izdoti saskaņā ar

Konkurences likuma 12. panta piekto daļu,

 12.1 panta septīto daļu un 14. panta ceturto daļu un

Negodīgas mazumtirdzniecības prakses

aizlieguma likuma 9. panta ceturto daļu

Izdarīt Ministru kabineta 2016. gada 29. marta noteikumos Nr. 179 "Kārtība, kādā nosakāms naudas sods par [Konkurences likuma](http://likumi.lv/ta/id/54890-konkurences-likums) [11. panta](http://likumi.lv/ta/id/54890-konkurences-likums#p11) pirmajā daļā un [13. pantā](http://likumi.lv/ta/id/54890-konkurences-likums#p13) un [Negodīgas mazumtirdzniecības prakses aizlieguma likuma](http://likumi.lv/ta/id/274415-negodigas-mazumtirdzniecibas-prakses-aizlieguma-likums) [5.](http://likumi.lv/ta/id/274415-negodigas-mazumtirdzniecibas-prakses-aizlieguma-likums#p5), [6.](http://likumi.lv/ta/id/274415-negodigas-mazumtirdzniecibas-prakses-aizlieguma-likums#p6), [7.](http://likumi.lv/ta/id/274415-negodigas-mazumtirdzniecibas-prakses-aizlieguma-likums#p7) un [8. pantā](http://likumi.lv/ta/id/274415-negodigas-mazumtirdzniecibas-prakses-aizlieguma-likums#p8) paredzētajiem pārkāpumiem" (Latvijas Vēstnesis, 2016, 62. nr.) šādus grozījumus:

1. Papildināt norādi, uz kāda likuma pamata noteikumi izdoti, aiz skaitļa un vārdiem "12. panta piekto daļu" ar skaitli un vārdiem "12.1 panta septīto daļu".

2. Aizstāt noteikumu tekstā vārdu "padome" (attiecīgā locījumā) ar vārdiem "Konkurences padome" (attiecīgā locījumā).

3. Svītrot 1.1. apakšpunktā vārdus "gadījumus, kad naudas sodu var samazināt vai kad tirgus dalībnieku var atbrīvot no naudas soda samaksas".

4. Papildināt noteikumus ar 1.4. apakšpunktu šādā redakcijā:

"1.4. kārtību, kādā Konkurences padome iecietības programmas ietvaros atbrīvo no naudas soda un samazina naudas sodu, kā arī prasības iecietības programmas dalībniekiem."

5. Svītrot 14. punktā vārdu "horizontālās".

6. Izteikt 20.1.1. apakšpunktu šādā redakcijā:

"20.1.1. tirgus dalībnieks tā paša veida pārkāpumu izdarījis atkārtoti, un Konkurences padome to ir konstatējusi un pieņēmusi attiecīgu lēmumu;".

7. Izteikt 22.1.5. apakšpunktu šādā redakcijā:

"22.1.5. tirgus dalībnieks noslēdzis izlīgumu par strīda izšķiršanu un atlīdzinājis zaudējumus, ko radījis izdarītais pārkāpums;".

8. Izteikt III nodaļas nosaukumu šādā redakcijā:

"**III. Atbrīvošana no naudas soda un naudas soda samazināšana**

**iecietības programmas ietvaros**".

9. Svītrot 26. punkta ievaddaļā vārdu "horizontālās".

10. Izteikt 27. un 28. punktu šādā redakcijā:

"27. Karteļa dalībnieks šo noteikumu [26. punktā](http://m.likumi.lv/doc.php?id=281215#p26) minētos pieteikumus iesniedz Konkurences padomes priekšsēdētāja pilnvarotajai personai.

28. Pirms pieteikuma iesniegšanas karteļa dalībnieks var anonīmi mutvārdos konsultēties ar Konkurences padomi par iecietības programmas piemērošanas vispārīgajiem aspektiem."

11. Izteikt 30.1.2. apakšpunktu šādā redakcijā:

"30.1.2. karteļa apraksts: mērķis, darbības principi, ietekmētās preces tirgi, darbības ilgums un ģeogrāfiskā teritorija;".

12. Svītrot 30.1.3. apakšpunktā vārdu "horizontālās".

13. Papildināt noteikumus ar 30.1.4. apakšpunktu šādā redakcijā:

"30.1.4. pieteikuma iesniedzēja rīcībā esošā informācija, kas saistīta ar pieteikuma iesniegšanu vai plānotu iesniegšanu citas Eiropas Savienības dalībvalsts vai citas valsts konkurences iestādē;".

14. Svītrot 30.2. un 30.3.5. apakšpunktā vārdu "horizontālās".

15. Aizstāt 32. punkta ievaddaļā vārdus "minētajām prasībām un" ar vārdiem "minētajām prasībām, iesniedz pierādījumus un citas ar karteļa vienošanās aizlieguma pārkāpumu saistītās ziņas, kas būtiski papildina Konkurences padomes rīcībā esošos pierādījumus un ziņas, un".

16. Papildināt noteikumus ar 32.1 punktu šādā redakcijā:

"32.1 Karteļa dalībniekam, kas iesniedzis pierādījumus par citu karteļa vienošanās aizlieguma pārkāpumu un kuru Konkurences padome atbrīvo no naudas soda par šo karteļa vienošanās aizlieguma pārkāpumu, naudas sodu samazina 50 procentu apmērā."

17. Izteikt 34. punktu šādā redakcijā:

"34. Konkurences padome pēc pieteikuma saņemšanas piecu darbdienu laikā rakstiski paziņo pieteikuma iesniedzējam par pieteikuma saņemšanu, norādot pieteikuma saņemšanas datumu un laiku, vai par atteikumu to pieņemt. Paziņojumā par atteikumu pieņemt pieteikumu norāda atteikuma iemeslus."

18. Svītrot 35. punkta pirmo teikumu.

19. Svītrot 44. un 45. punktu.

20. Papildināt noteikumus ar informatīvu atsauci uz Eiropas Savienības direktīvu šādā redakcijā:

"**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2014. gada 26. novembra Direktīvas 2014/104/ES par atsevišķiem noteikumiem, kuri valstu tiesībās reglamentē zaudējumu atlīdzināšanas prasības par dalībvalstīm un Eiropas Savienības konkurences tiesību pārkāpumiem."

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens